kell-e új útlevél? - Nyugat.hu
kell-e új útlevél?
Started by Guest_Végh Klára_*, Mar 24 2003 09:48 AM
Elküldve: 25 March 2003 - 11:32 AM
Az Európai Unió tagállamai között már megszűntek a belső határok. Ugyan csatlakozásunkkor, 2004. május 1-től, a belső határokon megszűnik az áruk ellenőrzése, azaz a vámellenőrzés, de a személyforgalom tekintetében erre még egy kicsit várnunk kell, tehát a személyellenőrzés fennmarad teljes jogú Schengen-tagságunk eléréséig, amely kb. 2007-re várható. Az azt jelenti, hogy a magyarok eddig az időpontig csak útlevéllel léphetik át az osztrák és a szlovák határt.
A repülőtereken, nagy határátkelőhelyeken azonban az EU állampolgárok számára fenntartott sávon léphetünk át, ahol lesz ellenőrzés, de az úti okmányba pecsételés megszűnik. Egy személy ellenőrzése, amely az úti-okmány és a személy azonosítására irányul, az európai gyakorlat szerint 8 másodpercet vesz igénybe.
Visszatérve a kérdésére: nincs szüksége új útlevélre, ha az Unión belül szeretne utazni, ezt nyugodtan megteheti a régi érvényes magyar útlevelével, vagy érvényes magyar személyi igazolvánnyal is. Amennyiben nem utazik más, úgynevezett harmadik országba, csak a tagállamok területén belül mozog, akkor - átlépve a schengeni határt - a továbbiakban már nem lesz szüksége az útlevelére.
Az Európai Unióban nincs közös azonosító igazolvány, de érdekességképpen megemlíteném, hogy az 1991-ben elfogadott, a vezetői engedélyekre vonatkozó közösségi irányelv elsőrendű célja a nemzeti hatóságok által kiadott különböző jogosítványok kölcsönös elismerése. Ha valaki letelepszik egy másik tagállamban, az ország hatóságai elismerik vezetői engedélyét, nem kell újra levizsgáznia.
#2 Guest_Végh Klára_*
Elküldve: 24 March 2003 - 09:48 AM
Azt szeretném kérdezni, hogy kell-e új útlevél, illetve van-e az eu-ban valamilyen közös azonosító igazolvány?